Csongrád Város Polgármesterétől

Száma: Ref/30-1/2024.

Témafelelős: Cseri Gábor

ELŐTERJESZTÉS

## Csongrád Város Önkormányzata Képviselő-testülete 2024. március 21. napján tartandó ülésére

Tárgy: Csongrád és Térsége Széchenyi István Általános Iskola és Alapfokú Művészeti Iskola szakmai alapdokumentum módosításának véleményezése

**Tisztelt Képviselő-testület!**

A Hódmezővásárhelyi Tankerületi Központ a fenntartásában működő Csongrád és Térsége Széchenyi István Általános Iskola és Alapfokú Művészeti Iskola szakmai alapdokumentum módosítása előtt megkereste a Csongrád Városi Önkormányzatot, mint tulajdonost az intézményre vonatkozó átszervezés, feladatának, felvehető létszámának megváltoztatása, bővítése ügyében.

A Csongrád és Térsége Széchenyi István Általános Iskola és Alapfokú Művészeti Iskola szakmai alapdokumentumában az alapfokú művészetoktatáson belül a felnőttoktatás felvehető maximális tanulói létszámának pótlását, mely 40 fő, valamint az alapfokú művészetoktatás nappali rendszerű oktatás keretében belül igénybe vevő tanulók maximális létszámát csökkenti 230 főről 190 főre. Az átvezetés a valós állapotot követi, az intézmény napi működését nem befolyásolja.

„A nemzeti köznevelésről” szóló 2011. évi CXC. törvény (továbbiakban: Nkt.) 83. § (3) bekezdése és (4) bekezdés h) pontja alapján a fenntartó köteles a [(3) b)] átszervezésével vagy [(3) c)] feladatának megváltoztatásával összefüggő döntése, vagy véleményének kialakítása előtt a vagyonkezelésében lévő ingatlan tulajdonos Önkormányzat véleményét kikérni.

Tekintettel a fenti jogszabályi hivatkozásokra, valamint a megkeresésben foglaltakra, javaslom az átszervezést, feladatának bővítését támogatni.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a Csongrád és Térsége Széchenyi István Általános Iskola és Alapfokú Művészeti Iskola szakmai alapdokumentum módosításának véleményezésecímű előterjesztést, és az alábbi döntést hozza:

A Képviselő-testület a Csongrád és Térsége Széchenyi István Általános Iskola és Alapfokú Művészeti Iskola szakmai alapdokumentum módosítását támogatja. Ezen véleményt a Hódmezővásárhelyi Tankerületi Központ részére elküldi.

Felelős: Bedő Tamás polgármester

Határidő: azonnal

Erről értesítést kapnak:

1. A Képviselő-testület tagjai
2. Cseri Gábor, alpolgármester és általa:
3. az érintettek

Csongrád, 2024. március 13.

Bedő Tamás

polgármester

